turjo4nis/wikipedia-bn-dump-20250701 huggingface dataset:
মালুরাস ল্যাম্বার্টি

ভ্যারিয়েগেটেড ফেইরিরেন, দ্বিপদ নাম মালুরাস ল্যাম্বার্টি, মালুরিডি পরিবারভূক্ত প্যাসারিন জাতের পাখি। সমগ্র অস্ট্রেলিয়া জুড়েই এদেরকে দেখতে পাওয়া যায়। এর চারটি উপপ্রজাতির সন্ধান পাওয়া গেছে। এরা দল বেঁধে ছোট একটি সীমানা নিজেদের জন্য সারাবছর নিয়ন্ত্রণ ও রক্ষা করে।

শ্রেণীবিন্যাস
১৮২৭ সালে নিকোলাস আইলওয়ার্ড ভাইগরস এবং থমাস হর্সফিল্ড এদের সম্পর্কে বর্ণনা করেন এবং এদেরকে সুপার্ব ফেইরিরেনের ভিন্ন রঙের প্রজাতি হিসেবে বিবেচনা করেন। এদের প্রজাতি নাম এসেছে ব্রিটিশ সংগ্রাহক আইলমার বোউর্কে ল্যাম্বার্ট এর নাম থেকে। মালুরাস গণের ১২ টি পাখির মধ্যে এরা একটি। অস্ট্রেলিয়া এবং নিউ গায়ানাতে পাওয়া যায়।

বর্ণনা
এরা লম্বায়  এবং ওজনে । এদের ডানার পাখনা ধূসর বাদামী এবং পেটের পালক ক্রিম সাদা। সকল মালুরিড পাখিদের মধ্যে এদের ডাকই সব থেকে সুরেলা।

বাসস্থান
অস্ট্রেলিয়া মহাদেশের ৯০% এলাকায় এদের দেখা যায়। ঘন সব্জির ক্ষেতে এদের দেখা যায়। এরা পাথুরে এলাকার আকাশিয়া, এরেমোফিলা অথবা লিগনাম গাছ পছন্দ করে।

তথ্যসূত্র

বহিঃসংযোগ

 BirdLife Species Factsheet 
 Variegated fairywren videos on the Internet Bird Collection
 Variegated fairywren stamp

মালুরাস
অস্ট্রেলিয়ার স্থানীয় পাখি
১৮২৭-এ বর্ণিত পাখি
মালুরাস সায়ানিয়াস

সুপার্ব ফেইরিরেন, দ্বিপদ নাম মালুরাস সায়ানিয়াস, সুপার্ব ব্লু রেন বা ব্লু রেন নামেও পরিচিত, মালুরিডি পরিবারের প্যাসারিন জাতের পাখি। দক্ষিণ পূর্ব অস্ট্রেলিয়ায় খুবই সাধারণ ও পরিচিত পাখি। পাখিরা নির্দিষ্ট সীমানায় বাস করে।

শ্রেণীবিন্যাস
১৭৭৭ সালে ক্যাপ্টেন জেমস কুকের তৃতীয় অভিযাত্রায় সার্জন ও প্রকৃতিবিজ্ঞানী উইলিয়াম আন্ডারসন সর্বপ্রথম সুপার্ব ফেইরিরেনের নমুনা সংগ্রহ করেন। তিনি এটাকে নামকরণ করেন মোটাসিল্লা সায়ানিয়া। আন্ডারসন তার জীবদ্দশায় এগুলো প্রকাশ করে যেতে পারেন নি। সার সহযোগী উইলিয়াস এলিস ১৭৮২ সালে পাখিটির সম্পর্কে বর্ণনা করেন।

বর্ণনা
এরা লম্বায়  এবং ওজনে । পুরুষ পাখি স্ত্রী পাখির তুলনায় কিছুটা বড়। এদের গড় লেজের দৈর্ঘ্য । মালারুস গণের পাখিদের মধ্যে এদের লেজই সব থেকে ছোট। তুলনামূলকভাবে এদের চঞ্চু লম্বা।

গ্যালারী

তথ্যসূত্র

বহিঃসংযোগ

 Superb fairywren videos, photos and sounds  on the Internet Bird Collection
 Make your garden friendlier for superb fairy-wrens NSW National Parks & Wildlife Service (incl. call)
 Meliphagoidea  – Highlighting relationships of Maluridae on Tree Of Life Web Project
 Fairy-wrens are able to learn alarm calls from other species, New Scientist, 12 November 2008
 Superb Fairy-Wren Habitat in Glebe and Forest Lodge – a community based conservation project (2008). Glebe Society Inc., PO Box 100, Glebe, NSW 2037, Australia. https://web.archive.org/web/20110219105831/http://glebesociety.org.au/wordpress/wp-content/uploads/file/BlueWrens_Report.pdf

মালুরাস
অস্ট্রেলিয়ার স্থানীয় পাখি
অকাল জরা

অকাল জরা বা প্রজরা () একটি খুবই বিরল বংশাণুগত রোগ যেখানে রোগী খুব অল্প বয়সে বুড়িয়ে যায়। একাধিক অকালজরাকল্প সংলক্ষণ (প্রোজেরয়েড সিনড্রোম) আছে যাদের মধ্যে অকাল জরা অন্যতম। অকাল জরার ইংরেজি পরিভাষা প্রোজিরিয়া (Progeria) শব্দটির উৎপত্তি হল গ্রিক শব্দ "pro" (πρό), যার অর্থ পূর্বে বা অপরিপক্ক এবং "gēras" (γῆρας), যার অর্থ বৃদ্ধ বয়স। রোগটি খুবই বিরল এবং খুব কমসংখ্যক শিশু এই রোগ নিয়ে জন্মায়। অকাল জরাগ্রস্ত রোগী সাধারণত তেরো-চৌদ্দ থেকে বিশ বছর বয়স পর্যন্ত বেঁচে থাকে।
 
এটি একটি বংশাণুগত রোগ যা সাধারণত নতুন পরিব্যক্তির ফলে হয়। খুব বিরল ক্ষেত্রে এটি বংশীয় হয় কারণ এর বাহক সাধারণত সন্তান জন্মদান পর্যন্ত বেঁচে থাকে না। যদিও অল্প বয়সে বুড়িয়ে যাওয়া সকল রোগকে অকাল জরা বলা হয় তবে প্রায়শই অকাল জরা পরিভাষাটি দিয়ে নির্দিষ্টভাবে হাচিনসন-গিলফোর্ড অকাল জরা সংলক্ষণ (HGPS) কে বোঝায়। বিজ্ঞানীগণ অকাল জরা নিয়ে বিশেষভাবে আগ্রহী কারণ তাঁদের ধারণা এই রোগ নিয়ে গবেষণা করলে মানুষের স্বাভাবিক বুড়িয়ে যাওয়ার প্রক্রিয়া সম্পর্কে অনেক তথ্য জানা যাবে।

বিজ্ঞানী জোনাথন হাচিনসন ১৮৮৬ সালে প্রথম অকাল জরা রোগের বর্ণনা দেন। আরেক বিজ্ঞানী হেস্টিংস গিলফোর্ড ১৮৯৭ সালে পৃথকভাবে এই রোগের বর্ণনা দেন। তাই পরবর্তীতে এই রোগের নাম হাচিনসন-গিলফোর্ড অকাল জরা সংলক্ষণ রাখা হয়।
গবেষণায় দেখা গেছে প্রতি ৪০ লক্ষ জন্মগ্রহণকারী শিশুর মধ্যে ১টি শিশু এই রোগে আক্রান্ত হয়। বর্তমানে সারা বিশ্বে প্রায় ১০০ জন অকাল জরা রোগী আছে বলে জানা যায়। মেডিকেল ইতিহাসে ১৪৩ জন অকাল জরা রোগীর কথা জানা যায়।ভারতে একই পরিবারে পাঁচ জন অকাল জরার রোগী আছে। এই রোগের কার্যকর কোনও চিকিৎসা নেই। তাই এটি ভালো হওয়ার রোগ না। এই রোগীরা সাধারণত তেরো বছরের বেশি বাঁচে না। কমপক্ষে ৯০% রোগী ধমনী-কঠিনীভবনের (অ্যাথেরোসক্লেরোসিস) বিভিন্ন জটিলতা যেমন হার্ট অ্যাটাক, স্ট্রোক, প্রভৃতি কারণে মারা যায়।

তথ্যসূত্র

বহিঃসংযোগ 

 Progeria Research Foundation
 Progeria News and Media Collection
 GeneReview/NIH/UW entry on Hutchinson–Gilford progeria syndrome
 Segmental progeria
 "ABC 20/20 special news program about Progeria, with Barbara Walters"

বংশগতিগত রোগ-ব্যাধি
বিরল রোগ
জরাগ্রস্ততা
বংশগত চর্মরোগ
অ্যালোসরাস

অ্যাল্লোসরাস ) হচ্ছে বৃহদাকৃতির থেরাপোড ডাইনোসরের একটি গণ যারা ১৫৫ থেকে ১৫০ মিলিয়ন বছর আগে বাস করতো। অ্যাল্লোসরাস নামটির অর্থ অন্য গিরগিটি। এটা গ্রীক শব্দ থেকে /অ্যাল্লোস (ভিন্ন, অন্য) এবং /সরাস (লিজার্ড) থেকে এসেছে।

শারীরিক বৈশিষ্ট্য 
এরা দ্রুত ও বড় প্রাণী ছিল। এদের হাতের নখ ছিল কিছু ধারালো, যা তারা ব্যবহার করে শিকার করত। তবে, এদের চোয়েল বেশি শক্ত ছিল না।

বর্ণনা 
এরা বিশালাকারের থেরাপোড। ছোট ঘাড়ের উপর বিশাল আকারের মাথার খুলি, লম্বা লেজ এবং সংক্ষিপ্ত সামনের পা। আল্লোসরাস ফ্রাজিলিস, এই গণের সুবিদিত প্রজাতি, গড় দৈর্ঘ্য ৮.৫ মিটার। সব থেকে বড় আল্লোসরাসের নমুনার AMNH 680 এর দৈর্ঘ্য ৯.৭ মিটার এবং ওজন ২.৩ মেট্রিক টন। ১৯৭৬ সালে জেমস ম্যাডসন আল্লোসরাসের উপর মনোগ্রাফ থেকে এদের হাড়ের আকারের সীমার ধারণা দেন, হাড়ের সর্বোচ্চ সীমা ১২-১৩মিটার।

তথ্যসূত্র 

ডাইনোসর
শীর্ষ খাদ্যশিকারী প্রাণী
মেজর জেনারেল মাহমুদুল হাসান আদর্শ কলেজ

মেজর জেনারেল মাহমুদুল হাসান আদর্শ কলেজ টাঙ্গাইল জেলা শহরের 
প্রাণকেন্দ্রে, পুরাতন আদালত রোডে অবস্থিত একটি কলেজ।

স্থাপন
এটি ১৯৮৯ সালে মাহমুদুল হাসান, এম পি কর্তৃক প্রতিষ্ঠিত হয়। বর্তমানে এটি টাঙ্গাইল জেলার অন্যতম প্রধান উচ্চ মাধ্যমিক শিক্ষা প্রতিষ্ঠান।

নামকরণ 
প্রতিষ্ঠাতা মেজর জেনারেল (অব.) মাহমুদুল হাসানের নামে উক্ত কলেজের নামকরণ করা হয়।

বিভাগ
এই কলেজে তিনটি বিভাগ রয়েছে।
বিজ্ঞান
ব্যবসায় শিক্ষা ও
মানবিক
এছাড়া কিছু বিষয়ে এই কলেজটিতে স্নাতক (পাস) ডিগ্রি ও প্রদান করা হয়। কলেজটি জাতীয় বিশ্ববিদ্যালয়ের অধিভুক্ত।

অর্জন
২০০৩ সালে এই কলেজ জাতীয় পর্যায়ে  দেশের শ্রেষ্ঠ শিক্ষা প্রতিষ্ঠান হিসেবে স্বীকৃতি লাভ করে এবং মহামান্য রাষ্ট্রপতির কাছ থেকে স্বর্ণপদক লাভ করে ।

তথ্যসূত্র 

টাঙ্গাইল জেলার মহাবিদ্যালয়
টাঙ্গাইল
মালাবার বিদ্রোহ

মোপলা বিদ্রোহ ("মালাবার আন্দোলন", মালয়ালম ভাষায় "മാപ്പിള ലഹള" মাপ্পিলা লাহালা নামে ও পরিচিত) ছিল ব্রিটিশ সাম্রাজ্যবাদী শাসনের এবং তৎকালীন হিন্দুদের বিরূদ্ধে মুসলমান মোপলা সম্প্রদায়ের কৃষক সংগ্রাম, যা দক্ষিণ ভারতের মালাবার অঞ্চলের  মাপিলা মুসলমান এবং মাপ্পিলা বিদ্রোহীদের মধ্যে পুরো ১৯ শতক ধরে এবং ২০ শতকের শুরুর দিক পর্যন্ত চলতে থাকে।। এই বিদ্রোহের সূত্রপাত ১৯২১ খ্রিষ্টাব্দে।

অ্যানি বেসান্ত জানান যে, মুসলিম মোপলারা অনেক হিন্দুকে জোর করে ধর্মান্তরিত করে এবং অনেক হিন্দুকে হত্যা করে। অনেক হিন্দুকে তাড়িয়ে দেওয়া হয় , এদের মোট সংখ্যা ১০০,০০০।

মোপলা জাতীর ইতিহাস 
সুদূর অতীতে আরব দেশ থেকে দক্ষিণ ভারতের মালাবার অঞ্চলে মোপলারা বসতি স্থাপন করে। তাদের জীবিকা ছিল প্রধানত কৃষিকাজ। জমিদারদের কাছে বর্গাভিত্তিক চাষাবাদ করতো মোপলারা। মহীশুর সুলতানদের শোষণ উতপীড়নের বিরুদ্ধেও মোপলাদের সংগ্রামের কথা 'ডিউক অফ ওয়েলিংটনে'র জীবনী হতে জানা যায়।

বিদ্রোহের কারণ 
কেরল রাজ্যের অধিবাসী দরিদ্র মোপলাদের ওপর শাসকগোষ্ঠীর অত্যাচার ও আক্রমণ এই বিদ্রোহের জন্ম দেয়। মোপলারা মূলত সমুদ্র উপকূলবর্তী মালাবার অঞ্চলের কৃষিজীবী। জমিদারের খাজনা, মহাজনের ঋনের অত্যাচার সব মিলিয়ে তীব্র অসন্তোষ দীর্ঘস্থায়ী মোপলা বিদ্রোহের সৃষ্টি করেছিল একাধিক সময়ে (১৮৭৩-১৮৯৬)।

বিদ্রোহের প্রকৃতি 
মালাবারের ওয়ালুভানাদ ও এরনাদ তালুক জুড়ে দশ লক্ষ মোপলা চাষী সশস্ত্র সংগ্রাম শুরু করে। ব্রিটিশ সেনাদের সংগে সম্মুখযুদ্ধে মোপলারা প্রাথমিক ভাবে পরাজিত হয়ে জঙ্গলে আশ্রয় নিলেও বিভিন্ন সময় চোরাগোপ্তা আক্রমণ ও গেরিলা যুদ্ধে আঘাত হানতে থাকে। ১৮৮৫ সাল নাগাদ দ্বিতীয় মোপলা বিদ্রোহ হয় যা দমন করতে ব্রিটিশ সরকার তিন হাজার সৈন্য ও আধুনিক অস্ত্রশস্ত্র নিয়োগ করে। এই দ্বিতীয় বিদ্রোহ দেড় বছর স্থায়ী হয়। বিদ্রোহীদের পরাজয় ঘটে। তাদের নির্মম ভাবে দমন করা হয় 'পিটুনি কর' বসিয়ে ও দ্বীপান্তর পাঠিয়ে। ১৮৯৪ সালে তৃতীয় মোপলা বিদ্রোহ এবং ১৮৯৬ তে চতুর্থ মোপলা বিদ্রোহ ঘটে। সবকটি বিদ্রোহই কঠোর ও নির্মম হাতে দমন করা হয়। চতুর্থ মোপলা বিদ্রোহে ভীত শাসকগোষ্ঠী জমিদারদের বর্ধিত খাজনা ও মহাজনদের সুদ নিয়ন্ত্রণের চেষ্টা করে, যদিও সামন্ত শ্রেনী তাদের বহু উপায়ে শাসন শোষণ অব্যাহত রেখেছিল।

শেষ বিদ্রোহ 
১৯২১ সালের আগস্ট মাসে মোপলারা আবার বিদ্রোহী হয় ও  স্বাধীন খেলাফত রাজ্য স্থাপন করে। ব্রিটিশ সরকার মালাবারে সৈন্য, ছোটবড়ো ট্যাংক, কামান, বোমা, কয়েকটি যুদ্ধজাহাজ পাঠায়।  প্রথমদিকে  কয়েকজন অত্যাচারী জমিদার মহাজন জনরোষে প্রাণ হারায়। ব্রিটিশ সরকার একে সাম্প্রদায়িক রূপ দেওয়ার চেষ্টা করে ও কিয়দংশে সফল হয়। দেশের বুদ্ধিজীবী মহলের বৃহৎ অংশ মোপলাদের ওপর ভয়াবহ অত্যাচার প্রসঙ্গে নীরব থাকেন। বিদ্রোহীরা একমাস যুদ্ধ চালালেও, সরকার মোপলা এলাকাসমূহের উপর আকাশ থেকে বোমা রণতরী ও কামান থেকে নির্বিচারে গোলাবর্ষন করে প্রায় দশ হাজার সাধারণ মানুষ হত্যা করে, তাদের বাড়ীঘর, দোকান পাট ও ক্ষেতখামার ধ্বংসস্তূপে পরিণত করে। ধরপাকড়, পৈশাচিক অত্যাচার ও নির্যাতনের ফলে বিদ্রোহ ব্যার্থ হয়। প্রায় একশো মোপলা প্রজাকে গ্রেফতার করে একটি মালগাড়ীতে বোঝাই করা হয় এবং দরজা বন্ধ করে তাদেরকে কালিকট প্রেরণ করার সময় হয় ষাটজনের মৃত্যু হয়।

তথ্যসূত্র

আরও দেখুন 
সিপাহী বিদ্রোহ ১৮৫৭

সাঁওতাল বিদ্রোহ

নীল বিদ্রোহ

বহিঃসংযোগ 

ভারতে দাঙ্গা ও নাগরিক নৈরাজ্য
ব্রিটিশ ভারত
ভারতে হত্যাকাণ্ড
ভারতে ধর্মীয়ভাবে অনুপ্রাণিত সহিংসতা
কেরলে ইসলাম
১৯২১-এ ভারত
মাপিলা
হিন্দুবিদ্বেষী মনোভাব
ব্রিটিশ ভারতে হিন্দু বিরোধী সহিংসতা
১৯২১-এর সশস্ত্র সংঘাত
ভারতের স্বাধীনতা আন্দোলন
ভারতে বিদ্রোহ
লাল রেইল

লাল রেইল, দ্বিপদ নাম আপানাপ্টেরিক্স বোনাসিয়া হচ্ছে উড়তে অক্ষম রেইল প্রজাতির বিপন্ন পাখি। এরা ভারত মহাসাগরের মাদাগাস্কারের পূর্বে  মরিশাস এর ম্যাসকারেন দ্বীপের এন্ডেমিক পাখি ছিলো। লাল রেইল মুরগীর থেকে সামান্য বড়, গায়ের পালক লালচে এবং চুলের মত দেখতে। এদের পা কালো, গলা লম্বা এবং বাঁকানো, ডানা ছোট। এরা রড্রিগেজ রেইলের মত দেখতে কিন্তু আকারে বড়।

শ্রেণীবিন্যাস

বর্ণনা
সাবফসিল হাড়, আঁকা ছবি এবং বর্ণনা থেকে জানা যায় যে লাল রেইল উড়তে অক্ষম পাখি ছিলো। এরা মুরগীর থেকে কিছুটা বড় আকারের পাখি। সাবফসিল নমুনার উপর ভিত্তি করে ধারণা করা হয় যে স্ত্রী ও পুরুষ পাখির আকার ভিন্ন ছিলো। এর সঠিক দৈর্ঘ্য অজানা, কিন্তু পেলভিস ৬০ মিমি লম্বা, ফিমার ৬৯-৭১ মিমি লম্বা এবং টিবিয়া ৯৮-১১৫ মিমি, হিউমেরাস ৬০-৬৬ মিমি। লালচে বাদামী পাখনায় এদের শরীর আবৃত ছিলো। পালক ছিলো নরম, ফোলাফোলা,  চুলের মত।

বিপন্ন
মানুষ লাল রেইল পাখি শিকার করতো। তাছাড়া রেড রেইল পাখি ভুমিতে বাসা বানাতো যা শুকর সহ অন্যান্য প্রাণীদের আক্রমণের শিকার হতো। এরা লাল রেইলের ডিম ও বাচ্চা খেয়ে ফেলতো। ১৬৮০ সালের দিকে ফেরাল বেড়ালের সংখ্যা বেড়ে যায়, এরা লাল রেইল শিকার করতো।

ধারণা করা হয় ১৭০০ সালের দিকে লাল রেইল চিরতরে বিপন্ন হয়ে যায়।

তথ্যসূত্র

বহিঃসংযোগ 
 
 

উড্ডয়ন ক্ষমতাহীন পাখি
রেলিডি
টাইফাস জ্বর

টাইফাস () বা টাইফাস জ্বর রিকেটশিয়া প্রজাতির ব্যাক্টেরিয়া দিয়ে হয়।
এই নামের উৎপত্তি হয়েছে  গ্রিক  শব্দ typhus (τύφος) থেকে যার অর্থ ধোঁয়াটে বা অস্পষ্ট  যার দ্বারা এই রোগে আক্রান্তদের মনের অবস্থা বুঝায়।
এই জ্বরের জন্য দায়ী জীবাণু রিকেটশিয়া কে বলা হয় অবলিগেট ইন্ট্রাসেলুলার ব্যাক্টেরিয়া অর্থাৎ এরা জীবন্ত কোষের বাইরে এরা বেশিক্ষণ বাঁচে না। এই জীবাণু মানব শরীরে ছড়ায় মূলত বাহ্যিক পরজীবী যেমন উকুন,  মক্ষিকা (flea), আঁটুলি (tick) ইত্যাদির মাধ্যমে। টাইফাস ও টাইফয়েড দুটি আলাদা ব্যাক্টেরিয়া দ্বারা ঘটিত ভিন্নধর্মী  রোগ।

লক্ষণ
জীবাণু সংক্রমণ হওয়ার প্রায় ১-২ সপ্তাহ পর ঠাণ্ডা ও কাঁপুনিসহ আকস্মিক জ্বর, মাথাব্যথা ও অন্যান্য ফ্লু এর মত উপসর্গ হয়।

লক্ষণ শুরুর ৫ থেকে ৭ দিন পর দেহে ফুসকুড়ি দেখা দেয় যা হাত ও পায়ে ছড়ায় তবে মুখমণ্ডল, হাত ও পায়ের তালুতে ফুসকুড়ি হয় না। মেনিনগোএনসেফালাইটিস এর লক্ষণসমূহ দেখা দিতে পারে।

কারণ
টাইফাসের বেশ কতকটা প্রকার রয়েছে। এইগুলো হলো:

তথ্যসূত্র 

সংক্রামক রোগ
ব্যাকটেরিয়াঘটিত রোগ
শিবলিঙ্গ শৃঙ্গ

শিবলিঙ্গ শৃঙ্গ ভারতের উত্তরাখণ্ডে অবস্থিত ৬,৫৪৩ মিটার উচ্চ একটি পর্বতশৃঙ্গ। নিম্ন গঙ্গোত্রী হিমবাহের পশ্চিমদিকের প্রবেশপথে এর অবস্থান।

ভৌগোলিক বিবরণ 
শিবলিঙ্গ শৃঙ্গের অবস্থান নিম্ন গঙ্গোত্রী হিমবাহের পশ্চিমদিকের প্রবেশপথে ভাগীরথী শৃঙ্গ শ্রেণীর ঠিক বিপরীতে। এটির উচ্চতা ৬,৫৪৩ মিটার।

আরোহণ 
আইটিবিপির একটি পর্বত অভিযাত্রী দল হুকুম সিং-এর নেতৃত্বে ১৯৭৪সালের ৩জুন পশ্চিম শৈলশিরা বরাবর এই শৃঙ্গ সর্বপ্রথম আরোহণ করেন।

চিত্রশালা

তথ্যসূত্র 

ভারতের পর্বত
উত্তরাখণ্ডের পর্বত
রুম্পা বিদ্রোহ



বিদ্রোহের কারণ 
উনবিংশ শতকের সপ্তম দশকে মাদ্রাজ প্রদেশ জুড়ে প্রবল দুর্ভিক্ষে ৫০ লক্ষ মানুষ প্রাণ হারান। ১৮৭৬ এর ২৩ শে নভেম্বর অমৃত বাজার পত্রিকা এই দুর্ভিক্ষের কারণ হিসেবে ব্রিটিশ শাসকের শোষণ, উদাসীনতাকে দায়ী করেছিল। জ্যোতিরিন্দ্রনাথ ঠাকুর কলকাতাবাসীর কাছে দুর্ভিক্ষপীড়িত মানুষদের সাহায্যার্থে অর্থদানের আবেদন করলেও বিশেষ সাড়া পাওয়া যায়নি। এই ভয়াবহ দুর্ভিক্ষের ভেতরেই উপুর্যপরি শোষণ, বনাঞ্চল সংক্রান্ত বাধানিষেধ ও করের বোঝা দক্ষিণ ভারতে পর্বত-অরণ‍্যচারী রুম্পা আদিবাসীদের ভেতর তীব্র ক্ষোভের জন্ম দেয়।

বিদ্রোহের বর্ণনা 
রুম্পা সম্প্রদায় ছিল গোষ্ঠীমূলক। সমাজে সব কাজই একত্রিত সিদ্ধান্তে হতো। সুতরাং সকলেই মিলিতভাবে বিদ্রোহের সিদ্ধান্ত নেয়। এদের প্রধান নেতা ছিলেন চান্দ্রিয়া। লিংগম রেড্ডি, থুমন ধোরা প্রমুখ অন্যান্য নেতারাও বিদ্রোহ পরিচালনা করেন। তারা থানা আক্রমণ, অগ্নিসংযোগ, সরকারী কর্মচারীদের হত্যা ও ভদ্রাচলম, বিশাখাপত্তনম তথা পূর্ব গোদাবরী অঞ্চলে নিজেদের অধিকার কায়েম করলে সশস্ত্র পুলিশবাহিনীর সাথে খণ্ডযুদ্ধ হয়, উন্নত আগ্নেয়াস্ত্র ও সুশিক্ষিত সেনার সাথে সাধারণ তীর ধনুক নিয়ে পাহাড়-জংগলে লুকিয়ে থেকে বিদ্রোহীরা লড়াই চালান।

দমননীতি 
বিদ্রোহ দমনে গোদাবরী জেলার ম্যাজিস্ট্রেট রুম্পাদের গ্রামগুলো আগুনে পুড়িয়ে দেন। বহু নিরীহ গ্রামবাসী ও বিদ্রোহী নিহত হয়। ১৮৮৯ এর জানুয়ারি মাসে এক খণ্ডযুদ্ধে নেতা চান্দ্রিয়ার মৃত্যু হয়। অমৃতবাজার পত্রিকার মাদ্রাজ সংবাদদাতা জানান চান্দ্রিয়ার ছিন্নমুণ্ড ব্রিটিশ পুলিশ রাজমুন্দ্রি জেলে নিয়ে আসে শনাক্তকরনের জন্যে। শেষে যোগ্য পরিচালনার অভাবে রুম্পা বিদ্রোহ স্তিমিত হয়ে পড়ে। বহু বিদ্রোহীর দ্বীপান্তর হয়েছিল।

তথ্যসূত্র 

ভারতের ইতিহাস
ভারতবর্ষে ব্রিটিশবিরোধী আন্দোলন
বিদ্রোহ
ভারতবর্ষে সংগঠিত আন্দোলন
ভারতের বিদ্রোহ
সঙ্গীতা বিজলানি

সঙ্গীতা বিজলানি (জন্ম: ৯ জুলাই ১৯৬০) একজন ভারতীয় মডেল ও বলিউড চলচ্চিত্র অভিনেত্রী। তিনি মিস ইন্ডিয়া ১৯৮০'র বিজয়ী ছিলেন। তিনি আদিত্য পঞ্চোলির বিপরীতে কাতিল (১৯৮৮) চলচ্চিত্রে অভিনয়ের মাধ্যমে তার অভিনয় জীবন শুরু করেন।

প্রারম্ভিক জীবন 
সঙ্গীতা ১৯৬০ সালের ৯ জুলাই বোম্বে (বর্তমান মুম্বই), মহারাষ্ট্র, ভারতের একটি সিন্ধি হিন্দু পরিবারে জন্মগ্রহণ করেন।

ব্যক্তিগত জীবন 
সঙ্গীতা ১৯৯৬ সালের ১৪ নভেম্বর সাবেক ভারতীয় ক্রিকেট দলের অধিনায়ক মোহাম্মদ আজহারউদ্দীনকে বিয়ে করেন, ২০১০ সালে তাদের বিচ্ছেদ হয়ে যায়।

অভিনীত চলচ্চিত্র

তথ্যসূত্র

বহিঃসংযোগ 

 

১৯৬০-এ জন্ম
জীবিত ব্যক্তি
ভারতীয় চলচ্চিত্র অভিনেত্রী
ভারতীয় সুন্দরী প্রতিযোগিতা বিজয়ী
ফেমিনা মিস ইন্ডিয়া বিজয়ী
মুম্বইয়ের অভিনেত্রী
মুম্বইয়ের নারী মডেল
সিন্ধি ব্যক্তি
২০শ শতাব্দীর ভারতীয় অভিনেত্রী
হিন্দি চলচ্চিত্র অভিনেত্রী
শরীফ খান

শরীফ খান (জন্ম: ১৯৫৩) বাংলাদেশের একজন প্রখ্যাত পাখিবিশারদ ও লেখক। বাংলাদেশে পরিবেশ বিজ্ঞান বিষয়ে অবদান রাখার জন্য ২০১৫ সালে বাংলা একাডেমি পুরস্কার লাভ করেন।

তিনি প্রথম আলো ও বিজ্ঞান চিন্তা নামের মাসিক  ম্যাগাজিনের পাখি বিষয়ক  নিয়মিত লেখক ।

জন্ম ও পরিবার 
১৯৫৩ সালে বাগেরহাটের ফকিরহাট উপজেলার সাতশৈয়া গ্রামে জন্মগ্রহণ করেন। বাবার চাকরির সুবাদে নয় বছর বয়স থেকে বিশ বছর বয়স পর্যন্ত সুন্দরবন ঘুরে দেখার সুযোগ পান।

শিক্ষা জীবন

কর্মজীবন 
শরীফ খান একজন ব্যাংক কর্মকর্তা।

প্রকাশিত গ্রন্থসমূহ 
 বাংলাদেশের পাখি (চার খণ্ডে সমাপ্ত). প্রকাশক: বাংলাদেশ শিশু একাডেমী, ঢাকা
 বাংলাদেশের পাখি ও বন্যপ্রাণী (২০১৭). প্রকাশক: দিব্য প্রকাশ, ঢাকা
 বাংলাপিডিয়ায় প্রদায়ক. প্রকাশক: বাংলাদেশ এশিয়াটিক সোসাইটি, ঢাকা
 শিশু বিশ্বকোষ-এ প্রদায়ক. প্রকাশক: বাংলাদেশ শিশু একাডেমি
অ্যাডভেঞ্চার সুন্দরবন । পরিবেশক :  ঝিঙেফুল । প্রথম প্রকাশ feb,2008 .

পুরস্কার 
প্রবন্ধ রচনায় বিশেষ অবদানের জন্য তিনি ২০১৫ সালের বাংলা একাডেমী পুরস্কার।

তথ্যসূত্র

বহিঃসংযোগ 

বাংলা একাডেমি সাহিত্য পুরস্কার বিজয়ী
বাংলাদেশী প্রাবন্ধিক
২০শ শতাব্দীর বাংলাদেশী প্রাবন্ধিক
বাঙালি লেখক
সাপাহার সরকারি কলেজ

সাপাহার সরকারি কলেজ রাজশাহী বিভাগের নওগাঁ জেলার সাপাহার উপজেলার অন্তর্গত একটি কলেজ।

ইতিহাস
সাপাহার সরকারি কলেজ ১৯৭৩ সালে প্রতিষ্ঠিত হয় এবং ১৯৮৪ সালে কলেজটি বাংলাদেশের তৎকালীন রাষ্ট্রপতি হুসেইন মুহাম্মদ এরশাদ জাতীয়করণ করেন।

অবস্থান
কলেজটি সাপাহার সদর উপজেলা শহরের মধ্যেই অবস্থিত।

অবকাঠামো
সাপাহার সরকারি কলেজ এর ৬ টি ভবন রয়েছে। এছাড়াও একটি মহিলা হোষ্টেল এবং একটি পুরুষ হোষ্টেল রয়েছে। কলেজের ভিতরে সুবিশাল মাঠ, একটি মসজিদ এবং একটি পুকুর রয়েছে।

অনুষদসমূহ
কলেজে উচ্চ মাধ্যমিক পর্যায়ে বিজ্ঞান, মানবিক এবং ব্যবসায় শাখায় পড়াশোনা করার সুযোগ রয়েছে। এছাড়াও জাতীয় বিশ্ববিদ্যালয় এর অধীনে ৪ বছর মেয়াদী স্নাতক পড়ার ও সুযোগ রয়েছে।

তথ্যসূত্র

নওগাঁ জেলার মহাবিদ্যালয়
১৯৭৩-এ প্রতিষ্ঠিত শিক্ষাপ্রতিষ্ঠান
বাংলাদেশের সরকারি মহাবিদ্যালয়
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
১৯৭৩-এ বাংলাদেশে প্রতিষ্ঠিত
জুওয়াইরিয়া বিনতে আল-হারিস

জুওয়াইরিয়া বিনতে আল-হারিস (; জন্ম আনুমানিক ৬০৮) ছিলেন  মুহাম্মদ   এর স্ত্রী এবং মুসলমানদের মা। তিনি ২০ বছর বয়সে মুহাম্মদ   কে বিয়ে করেন  যা ৬২৭/৮ সালে অনুষ্ঠিত হয়। তাঁর প্রথম স্বামী মুস্তাফা বিন সাফওয়ান 
বনু মুস্তালিকের যুদ্ধে নিহত হন।

পরিবার
তিনি ছিলেন বনু মুস্তালিক গোত্রের প্রধান আল হারিস ইবনে আবি দিয়ারের কন্যা।

তথ্যসূত্র

বহিঃসংযোগ 

মুহাম্মাদের স্ত্রী
মুহাম্মাদের পরিবার
নারী সাহাবা
ইসলামি ব্যক্তিত্ব
নারী ব্যক্তিত্ব
আরব নারী
আরব ব্যক্তি
জান্নাতুল বাকিতে সমাধিস্থ
৬০৮-এ জন্ম
৬৭৬-এ মৃত্যু
সোনালী বানর

সোনালী বানর ( Trachypithecus geei) হচ্ছে একটি আদিম জগতের বানর যা পশ্চিম আসাম, ভারতবর্ষের কিছু অংশ, ভুটানের কালো পর্ব্বতের পাদদেশের আশপাশে দেখতে পাওয়া যায়।  এটা ভারতের সবথেকে একটা বিপন্ন প্রজাতি। 
হিমালয়ের অধিবাসীদের দ্বারা পবিত্র মনে করা, সোনালী বানর সর্বপ্রথম একজন পরিবেশ বিজ্ঞানী এডওয়ার্ড প্রিটচারডের মাধ্যমে ১৯৫০ সালে পশ্চিমা বিশ্বের নিজরে আসে। ভুটানের কিছু অংশে, এই প্রাণীটি মুখপোড়া হনুমান T. pileatus এর সাথে সংকরায়িত হয়েছে।

আবিষ্কার

শ্রেণিবিভাজন
সোনালী বানরের দুটা উপ-প্রজাতি পাওয়া যায়:-
 Trachypithecus geei geei
 Trachypithecus geei bhutanensis

দৈহিক বিবরণ
একটি প্রাপ্ত বয়স্ক সোনালী বানরের দেহের বর্ণ সোণালী; ধার এবং বুকের রং কালচে বর্ণের; এদের অপ্রাপ্ত বয়স্ক এবং নারী সোনালী বানরের দেহের বর্ণ হালকা, রূপালি সাদা থেকে ধূসর বর্ণের হয়ে থাকে। সোনালী বানরের মুখের রং কালো এবং একটি দীর্ঘ লেজ যার দৈর্ঘ্য প্রায়  পর্যন্ত হয়ে থাকে।

বিস্তৃতি

সোনালী বানরের বিস্তৃত অঞ্চল খুবই সীমিত৷ ভারতের দক্ষিণে ব্রহ্মপুত্র নদের প্রায় ৬০ বর্গ মাইল জুড়ে, পূর্বে মানস নদী, পশ্চিমে সোনকোষ নদী, আসামের সবত্র এবং উত্তরে ভুটান এর কালো পর্বত,  এবং গৌণ অঞ্চল, ত্রিপুরা রাজ্যের দক্ষিণ-দক্ষিণপূর্বাঞ্চলের ২০০ মাইল পর্যন্ত অল্প পরিমাণে এই প্রাণীটির বিচরণস্হল।

তথ্যসূত্র

বহিঃসংযোগ
ARKive - images and movies of the golden langur (Trachypithecus geei)

বানর
ভুটানের স্তন্যপায়ী
ভারতের স্তন্যপায়ী
পশ্চিম অসম
হরিপুর রাজবাড়ি

হরিপুর রাজবাড়ি বাংলাদেশের ঠাকুরগাঁও জেলার হরিপুর উপজেলার কেন্দ্রস্থলে অবস্থিত। এই রাজবাড়ি হরিপুরের জমিদারদের দ্বারা প্রতিষ্ঠিত। ৩ একর ২৭ শতক জমির উপর এই জমিদার বাড়িটি এবং জমিদারি পরিচালনার জন্য কাচারী, ধর্মীয় উৎসবের জন্য বিভিন্ন উপাসনলয়, বিনোদনের জন্য নাচমহল, নাগমহল, অন্দরমহল ও অন্ধকূপ ইত্যাদি স্থাপন করেছিলেন।

জমিদারির ইতিহাস
আনুমানিক ১৪০০ খ্রিস্টাব্দে ঘনশ্যাম কুন্ডু নামক একজন ব্যবসায়ী এন্ডি কাপড়ের ব্যবসা করতে হরিপুরে আসেন। সেই সময় মেহেরুন্নেসা নামে এক বিধবা মুসলিম মহিলা এ অঞ্চলের জমিদার ছিলেন। খাজনা অনাদায়ের পড়ার কারণে মেহেরুন্নেসার জমিদারির কিছু অংশ নিলাম হয়ে গেলে ঘনশ্যাম কুন্ডু কিনে নেন।

নির্মাণের ইতিহাস
ঘনশ্যামের পরবর্তী বংশধরদের একজন রাঘবেন্দ্র রায় ঊনবিংশ শতাব্দীর মধ্যভাগে ব্রিটিশ আমলে হরিপুর রাজবাড়ির কাজ শুরু করেন। কিন্তু তাঁর সময়ে রাজবাড়ির সমস্ত কাজ শেষ হয়নি। রাঘবেন্দ্র রায়ের পুত্র জগেন্দ্র নারায়ণ রায় ঊনবিংশ শতাব্দীর শেষদিকে রাজবাড়ির নির্মাণ কাজ শেষ করেন। এসময় তিনি ব্রিটিশ সরকার কর্তৃক রাজা উপাধিতে ভূষিত হন।

রাজবাড়ির বিবরণ 
জগেন্দ্র নারায়ণ রায়ের সমাপ্তকৃত রাজবাড়ির দ্বিতল ভবনে লতাপাতার বিভিন্ন নকশা এবং পূর্ব দেয়ালের উপরে রাজর্ষি জগেন্দ্র নারায়ণের চৌদ্দটি আবক্ষ মূর্তি আছে। তাছাড়া ভবনটির পূর্বপাশে একটি শিব মন্দির এবং মন্দিরের সামনে নাট মন্দির রয়েছে। রাজবাড়িতে ছিল একটি বিশাল পাঠাগার ছিলো যেটি কালের গর্ভে হারিয়ে গেছে। রাজবাড়িটির যে সিংহদরজা ছিল তাও নিশ্চিহ্ন হয়েছে। ১৯০০ সালের দিকে ঘনশ্যামের বংশধররা বিভক্ত হলে হরিপুর রাজবাড়িও দুটি আলাদা অংশে বিভক্ত হয়ে যায়। রাঘবেন্দ্র-জগেন্দ্র নারায়ণ রায় যে বাড়িটি তৈরি করেন তা বড় তরফের রাজবাড়ি নামে পরিচিত। এই রাজবাড়ির পশ্চিমদিকে নগেন্দ্র বিহারী রায় চৌধুরি ও গিরিজা বল্লভ রায় চৌধুরি ১৯০৩ সালে আরেকটি রাজবাড়ি নির্মাণ করেন যার নাম ছোট তরফের রাজবাড়ি।

তথ্যসূত্র 

ঠাকুরগাঁও জেলার প্রত্নতাত্ত্বিক স্থাপনা
ঠাকুরগাঁও জেলার দর্শনীয় স্থান
হরিপুর উপজেলা
শিক্ষার্থী

শিক্ষার্থী (স্ত্রীলিঙ্গ: শিক্ষার্থিনী) বা বিদ্যার্থী (স্ত্রীলিঙ্গ: বিদ্যার্থিনী) সাধারণত বিদ্যালয় বা অন্য কোনো শিক্ষা প্রতিষ্ঠানে ভর্তি হওয়া ব্যক্তিকে বোঝায়।বিস্তৃত অর্থে একজন শিক্ষার্থী এমন কোনও ব্যক্তি যিনি নিজেকে এমন কিছু ব্যবহারিক বিষয়ের অংশ হিসাবে গ্রহণ করার জন্য প্রয়োজনীয় বিষয়টির সাথে নিবিড় বৌদ্ধিক সম্পর্কে জড়িত হয়ে প্রয়োগ করে, যেখানে এই ধরনের দক্ষতা মৌলিক বা সিদ্ধান্ত গ্রহণযোগ্য।

পরিভাষা
বাংলা ভাষায় প্রায়ই পুরুষ শিক্ষার্থীদের ছাত্র, শিক্ষার্থিনীদের ছাত্রী এবং সমস্ত শিক্ষার্থীদের একত্রে ছাত্রছাত্রী বলা হয়।

এছাড়া "শিক্ষার্থী" বা "শিক্ষার্থিনী" শব্দের বিকল্পে "বিদ্যার্থী" বা "বিদ্যার্থিনী" শব্দও প্রচলিত।

গুরুকুল প্রথায় শিক্ষককে "গুরু" আর শিক্ষার্থীকে "শিষ্য" বলা হয়।

বাংলাদেশ
বাংলাদেশের শিক্ষা ব্যবস্থাঃ

তথ্যসূত্র

শিক্ষাজীবন
রাঙ্গামাটি সেনানিবাস

রাঙ্গামাটি সেনানিবাস হচ্ছে রাঙ্গামাটি জেলায় অবস্থিত একটি সেনানিবাস। বাংলাদেশ সেনাবাহিনীর ৩০৫ পদাতিক ব্রিগ্রেডের সেনারা এখানে কর্মরত আছেন।

পার্বত্য চট্টগ্রাম অঞ্চলের পাচঁটি সেনানিবাসের মধ্যে এটি একটি।

শিক্ষাপ্রতিষ্ঠান 
 রাঙামাটি ক্যান্টনমেন্ট পাবলিক স্কুল এন্ড কলেজ (প্রস্তাবিত)

৩০৫ পদাতিক ব্রিগেড কর্তৃক পরিচালিত 
 লেকার্স পাবলিক স্কুল এন্ড কলেজ

আরো দেখুন 
 আলিকদম সেনানিবাস
 বান্দরবান সেনানিবাস

তথ্যসূত্র

বাংলাদেশের সেনানিবাস
দীঘিনালা সেনানিবাস

দীঘিনালা সেনানিবাস হচ্ছে দীঘিনালা উপজেলা,খাগড়াছড়ি জেলায় অবস্থিত। বাংলাদেশ সেনাবাহিনীর ২৪ পদাতিক ডিভিশনের সেনারা এখানে বসবাস করে।

পার্বত্য চট্রগ্রাম অঞ্চলের পাচঁটি সেনানিবাসের মধ্যে এটি একটি। এই সেনানিবাস জোনের কমান্ডার হচ্ছেন লেফটেন্যান্ট কর্ণেল মোহাম্মদ লোকমান আলী।

আরো দেখুন 
 খাগড়াছড়ি সেনানিবাস
 বান্দরবান সেনানিবাস

তথ্যসূত্র

বাংলাদেশের সেনানিবাস
রামু সেনানিবাস

রামু সেনানিবাস কক্সবাজারের রামু উপজেলায় অবস্থিত একটি সেনানিবাস। এটি বাংলাদেশ সেনাবাহিনীর ১০ পদাতিক ডিভিশনের সদর দপ্তর। সেনানিবাসটির আয়তন ১৭৮৮.৯৮ একর।

ইতিহাস 

২৪ পদাতিক ব্যাটালিয়ন রামুতে প্রতিষ্ঠা করা হলেও এর কোন যথাযথ অবকাঠামো ছিল না। তাই সরকার এটিকে সংষ্কার করে এটিকে পূর্ণ একটি সেনানিবাসে উন্নীত করে।

প্রধানমন্ত্রী শেখ হাসিনা ১৯ এপ্রিল ২০১৪ তে একটি নতুন সেনানিবাস তৈরীর অনুমোদন দেন। ২২ এপ্রিল ২০১৪ সালে সেনাবাহিনীকে রামুতে অবস্থিত ১৭৮৮.৯৮ একর সরকারি বনভূমি এবং পাহাড়ি জায়গা বরাদ্দ দেয়া হয় সেনানিবাস গঠনের জন্য। এরমধ্যে ১,১৮০ একর রাজারকূলে, ২৬৪.৫৫ একর খুনিয়াপালংয়ে এবং ৩৪৪.৫৫ একর উমাখালী মৌজায়।

২৮ অক্টোবর ২০১৪ সালে রামুতে ১০ম পদাতিক ডিভিশন প্রতিষ্ঠা করা। ১ মার্চ ২০১৫ সালে প্রধানমন্ত্রী শেখ হাসিনা নতুন গঠিত ১০ম পদাতিক ডিভিশনের জন্য নির্মিত রামু সেনানিবাস উদ্ধোধন করেন। একই সাথে দশম পদাতিক ডিভিশনের অধীনে নতুন গঠিত দশম আর্টিলারি ব্রিগেড, ৯৭ ইনফ্যান্ট্রি ব্রিগেড, ২৩ ফিল্ড রেজিমন্টে আর্টিলারি, ৬০ ইস্টিবেঙ্গল রেজিমেন্ট ও ৩৬ ইনফ্যান্টি রেজিমেন্ট উদ্বোধন করা হয় এবং এ সকল ইউনিটের পতাকা উত্তোলন করা হয়।

৯ মার্চ ২০১৬ সালে প্রধানমন্ত্রী শেখ হাসিনা আরও একটি বিগ্রেড সহ সাতটি ইউনিট উদ্ধোধন করেন। একই সাথে সেনানিবাসের “বীর স্মরণী সড়ক”, দশ পদাতিক ডিভিশনের “অজেয়” স্মৃতিস্তম্ভ , বীরাঙ্গন মাল্টিপারপাস শেড, মাতামুহুরি কম্পোজিট ব্যারাক উদ্বোধন করা হয় ও চারটি এস এম ব্যারাকের ভিত্তি প্রস্তর স্থাপন করা হয়। ৯ ফেব্রুয়ারি ২০১৭ সালে আরো ৭টি ইউনিটের পতাকা উত্তোলন করা হয় এবং "শেকড়" দশদিগন্ত জাদুঘরের উদ্ধোধন করা হয়। ২০১৮ সালের ২০ ফেব্রুয়ারি আরো ৪টি ইউনিটের পতাকা উত্তোলন করা হয়। বর্তমানে রামু সেনানিবাসে মোট ইউনিটের সংখ্যা ২৪টি।

শিক্ষাপ্রতিষ্ঠান 
 শহীদ লেফটেন্যান্ট তানজিম ক্যান্টনমেন্ট পাবলিক স্কুল ও কলেজ
 রামু ক্যান্টনমেন্ট ইংলিশ স্কুল অ্যান্ড কলেজ
 চকরিয়া ক্যান্টনমেন্ট ইংলিশ স্কুল

স্থাপনা

বাংলাদেশ সেনাবাহিনী গঠন
সেনানিবাসটি দশম পদাতিক ডিভিশন, দুটি পদাতিক ব্রিগেড, একটি আর্টিলারি ব্রিগেড এবং বাংলাদেশ সেনাবাহিনীর অন্যান্য বিভিন্ন ইউনিটের নিবাস। দশম পদাতিক বিভাগের প্রথম জেনারেল অফিসার কমান্ডিং হলেন মেজর জেনারেল আতাউর হাকিম সরোয়ার হাসান। ৬৫ তম পদাতিক ব্রিগেডের কমান্ডার হলেন ব্রিগেডিয়ার জেনারেল মইনুদ্দিন মাহমুদ চৌধুরী।

তথ্যসূত্র

বাংলাদেশের সেনানিবাস
২০১৫-এ বাংলাদেশে প্রতিষ্ঠিত